Case ID: 1092841
Sentence 437: Bundan başqa, Məhkum2 qanunsuz göstərişinə əsasən, X7, X5, X8, MəhkumN, MəhkumN, X9, X10 və qrupun hal-hazırda istintaqla şəxsiyyətləri müəyyən edilməmiş digər üzvləri, X31u köhnə qərargah binasına gətirildiyi vaxtdan 06 may 20N7-ci il tarixdə günorta saatlarınadək olan müddətdə, həmin binada olduqları müxtəlif vaxtlarda, X31dan onun düşmən tərəfindən kimin vasitəsilə, hansı şəraitdə, nə vaxtdan məxfi əməkdaşlığa cəlb edilməsi, düşmənlə əlaqələri, onun özünün hansı hərbi qulluqçuların düşmən tərəfindən məxfi əməkdaşlığa cəlb edilməsini təşkil etməsi, xidmət yoldaşı X21in toy məclisində düşmən hərbi qulluqçularının iştirak etməsi, düşmənlə əməkdaşlıq edən digər hərbi qulluqçular barədə məlumatlar verməsini tələb edərək, X31a qarşı zorakı hərəkətlər etmiş, yəni günün müxtəlif, o cümlədən gecə saatlarında, arada müəyyən fasilələr verilməklə, davamlı şəkildə, köhnə qərargah binasının ikinci mərtəbəsində olan otaqlarda, habelə dəhlizdə, əynində olan paltarlarını cıraraq soyundurub əllərini arxadan, habelə ətrafda baş verənləri görməməsi üçün gözlərini əski parçası ilə bağladıqları X31u yerə yıxıb, taxta parçası və plastik boru ilə bədəninin müxtəlif nahiyələrinə çoxsaylı zərbələr vurmuş, xüsusi qurğu vasitəsi ilə, naqillərini əl və ayaq barmaqlarına, qulaqlarına və kürəyinə birləşdirməklə uzun müddət ərzində dəfələrlə elektrik cərəyanı vermiş, uzun müddət dizi üstə dayanmağa məcbur etmiş, X31 yenə də düşmənlə əməkdaşlıq etməsini, X21in toyunda iştirak etməsini təkzib etdiyindən, 06 may 20N7-ci il tarixdə günorta saatlarınadək eyni qaydada fiziki zor tətbiq etmiş və işgəncə vermiş, ona sağlamlığa yüngül zərərvurmaya aid olan “sol kürək nahiyəsinin və hər iki əlin arxa səthinin çoxsaylı yaraları ” xəsarətlərini yetirmişlər.